
Projekteerimistingimuste kinnitamine
(Väike-Kadastiku järvelt Kadastiku väikese tiigini ühenduskraavi rajamine 

Väike-Kadastiku järve veetaseme alandamiseks ning 
Kadastiku väikese tiigi ja Kadastiku suure tiigi vahelise truubi rajamine 

Kadastiku väikese tiigi normatiivse veetaseme säilitamiseks)
	1. ASJAOLUD JA MENETLUSE KÄIK




18.04.2012. a taotles SA Ida-Virumaa Tööstusalade Arendus (edaspidi: Taotleja),  registrikood 90003841, asukoht Keskväljak 4, 41595 Jõhvi, mille esindajana tegutseb juhatuse liige Teet Kuusmik, Narva Linnavalitsuse Arhitektuuri- ja Linnaplaneerimise Ametilt (edaspidi: Amet) projekteerimistingimusi Väike-Kadastiku järvelt (asukoht: kinnistu Kadastiku karjäär, katastritunnus 51106:001:0222) Kadastiku väikese tiigini (asukoht: kinnistu Kadastiku väike tiik, katastritunnus 51105:002:0051) ühenduskraavi rajamiseks Väike-Kadastiku järve veetaseme alandamiseks.
15.05.2012. a kirjaga nr 1-14/3479-2 andis Amet vahevastuse, milles palus Taotlejal esitada täiendavat infot järgmiste küsimuste osas:
· Selgitada, milleks nõutakse Väike-Kadastiku järve veetaseme alandamist?

· Selgitada, kas Väike-Kadastiku järvelt vetejuhtimine mõjub Kadastiku väikese tiigi veetaseme kõrgendamisele? Kui jah, siis esitada liigikaudne Kadastiku väikese tiigi veetaseme kõrgenduse arvväärtus meetrites ning anda Kadastiku väikese tiigi veetaseme kõrgendamise mõju eelhinnang Kreenholmi ja Paemurru linnaosas olemasolevatele elumajadele.

Taotleja vastas Ametile 25.05.2012. a saadetud kirjaga nr 1-102, milles põhjendas Väike-Kadastiku järve veetaseme alandamise vajadust.
Amet analüüsis kõiki veetaseme alandamise võimalusi. 31.05.2012. a kirjaga nr 1-12.1/4734-2 andis Amet vahevastuse, milles pakkus valida 1 kahest alltoodud variandist: 
I variant: Väike-Kadastiku järve liigveed suunata regulaatorkaevuga ühendustoru abil Elektrijaama tee ääres olevasse kanalisatsiooni. 

II variant: ühenduskraavi rajamine Väike-Kadastiku järvelt (asukoht: kinnistu Kadastiku karjäär, katastritunnus 51106:001:0222) kuni Kadastiku väikese tiigini (asukoht: kinnistu Kadastiku väike tiik, katastritunnus 51105:002:0051). Antud lahendus on võimalik lubada ainult tingimusel: tagada Kadastiku väikese tiigi normatiivse veetaseme säilitamine. Selle jaoks tuleb Kadastiku väike tiik ühendada Kadastiku suure tiigiga näiteks ühendustoruga. Kadastiku suur tiik (asukoht: kinnistu Kadastiku suur tiik, katastritunnus 51105:002:0050) on juba ühendatud regulaatorkaevuga ühendustoru abil 26. Juuli tänaval asuva kanalisatsiooniga.

Taotleja vastas Ametile 12.06.2012. a saadetud kirjaga nr 1-110. Kirjale on lisatud projektlahendus. Projektlahenduse järgi kraavi algus on projekteeritud Kadastiku karjääri idapoolsesse nurka. Kraavi osad vahelduvad projekteeritavate truupidega DN800mm. Üks neist on projekteeritud Elektrijaama tee alt läbi. Tee alla truubi paigaldamiseks tuleb teekate taastada. Kraav lõppeb Kadastiku väikeses tiigis. Lisaks on ette nähtud rajada Kadastiku väikese tiigi ja Kadastiku suure tiigi vahele truup DN800mm.
Ülaltoodud asjaolu käsitledes võib Narva Linnavalitsus kinnitada projekteerimistingimused Väike-Kadastiku järvelt Kadastiku väikese tiigini ühenduskraavi rajamiseks Väike-Kadastiku järve veetaseme alandamiseks ning Kadastiku väikese tiigi ja Kadastiku suure tiigi vahelise truubi rajamiseks Kadastiku väikese tiigi normatiivse veetaseme säilitamiseks.
	2. ÕIGUSLIKUD ALUSED



2.1    Ehitusseaduse §19 lõike 3 kohaselt projekteerimistingimused on kohaliku omavalitsuse kinnitatud konkreetsele ehitisele kohaldatavad arhitektuursed ja ehituslikud tingimused. 
2.2    Narva linna ehitusmääruse §22  lõike 1 kohaselt projekteerimistingimused kinnitab korraldusega Linnavalitsus.

	3. OTSUS




Kinnitada projekteerimistingimused Väike-Kadastiku järvelt Kadastiku väikese tiigini ühenduskraavi rajamiseks Väike-Kadastiku järve veetaseme alandamiseks ning Kadastiku väikese tiigi ja Kadastiku suure tiigi vahelise truubi rajamiseks Kadastiku väikese tiigi normatiivse veetaseme säilitamiseks.

 järgnevalt:
	3.1 ÜLDANDMED



	3.1.1  Kinnistusraamatu andmed (nimetus, katastritunnus, maakasutuse sihtotstarbed, omanik):
3.1.1.1  Kadastiku karjäär, 51106:001:0222, mäetööstusmaa, Eesti Vabariik;

3.1.1.2  Elektrijaama tee lõik 3, 51106:001:0183, transpordimaa, Narva linn;
3.1.1.3  Kadastiku väike tiik, 51105:002:0051, üldkasutatav maa/veekogude maa, Narva linn;
3.1.1.4  Kadastiku jalgrada, 51105:002:0036, transpordimaa, Narva linn;
3.1.1.5  Kadastiku suur tiik, 51105:002:0050, üldkasutatav maa/veekogude maa, Narva linn.
3.1.2 Riigi omandis olevad katastrisse kandmata maad.

	3.1.3 Projekteerimistingimuste koostamise aluseks on SA Ida-Virumaa Tööstusalade Arendus 12.06.2012. a kiri nr 5328/1-12.1, SA Ida-Virumaa Tööstusalade Arendus 25.05.2012. a kiri nr 4734/1-12.1, projekteerimistingimuste 18.04.2012. a taotlus nr 3479/1-14 ning Tööstuspiirkonna osaüldplaneering, Narva Linnavolikogu 21.12.2010. a otsusega nr 197 kehtestatud Kadastiku tn 23 ja Kadastiku tn 39 maa-alade detailplaneering, Projekteerimisbüroo Maa ja Vesi AS 2005. a koostatud Narva linnas asuva karjääri veepinna alandamise ehitusprojekt, Veeseadus, Ehitusseadus.        

	3.2 PROJEKTEERIMISE EESMÄRK




Projekti koostamise eesmärgiks on Väike-Kadastiku järvelt Kadastiku väikese tiigini ühenduskraavi rajamine Väike-Kadastiku järve veetaseme alandamiseks ning Kadastiku väikese tiigi ja Kadastiku suure tiigi vahelise truubi rajamine Kadastiku väikese tiigi normatiivse veetaseme säilitamiseks.

	3.3 ÜLDNÕUDED 



3.3.1 Ehitusprojekt koostada ja vormistada Eesti Vabariigis kehtivate seaduste, määruste, projekteerimisnormide, standardite ja juhendite alusel, sealhulgas:
- Majandus- ja kommunikatsiooniministri (edaspidi: MKM) 17.09.2010. a määrus nr 67 „Nõuded ehitusprojektile”;

   -  Keskkonnaministri 27.07.2009 määrus nr 39 „Nõuded veekogu paisutamise, veetaseme alandamise ja veekogu tõkestamise ning paisu kohta”;
   -  Eesti Standard EVS 907:2010 „Rajatise ehitusprojekt”.
3.3.2 Võtta arvesse Projekteerimisbüroo Maa ja Vesi AS 2005. a koostatud Narva linnas asuva karjääri veepinna alandamise ehitusprojekt. Ehitusprojekt asub Narva Linnavalitsuse Arhitektuuri- ja Linnaplaneerimise Ameti arhiivis.
3.3.3 Projekt (selle osad) peab olema koostatud või kontrollitud Ehitusseaduse §-s 47 nimetatud projekteerimises pädeva vastutava spetsialisti poolt. 

3.3.4 Projekt peab olema heaks kiidetud kõigil ehitusseadusega ettenähtud juhtudel.

3.3.5 Projekti koosseisus esitada spetsialistide originaalallkirjad ja ametiasutuse originaalkooskõlastused.
3.3.6 Situatsiooniskeem: kasutada Narva linna kaarti Narva Linnavalitsuse Arhitektuuri-ja Linnaplaneerimise Ameti kodulehelt www.narvaplan.ee.
3.3.7 Asendiplaan esitada krundi tõese geodeetilise mõõdistuse alusel. Joonis esitada mõõtkavas 1:500. Asendiplaanil esitada lisaks kinnistute piirid ja nimetused, projekteeritava ala piirid, tabel „Projekteeritavate ehitiste eksplikatsioon”, tabel „Projektiga haaratud maaüksuste andmed” (kinnistute nimetused, katastritunnused, maakasutuse sihtotstarbed, maaomanike nimed).
3.3.8 Asendiplaani koostamise aluskaardiks võtta aktualiseeritud (olemasolevat situatsiooni tõeselt kajastav, sh tehnovõrgud) digitaalselt mõõdistatud geodeetiline alusplaan täpsusastmega M 1:500, kus on esitatud andmed koostaja kohta (ettevõtja nimi, litsentsi nr, töö nr, mõõdistamise aeg). Geodeetiline alusplaan peab olema registreeritud Narva Linnavalitsuse Arhitektuuri- ja Linnaplaneerimise Ametis. Narva Linnavalitsuse Arhitektuuri- ja Linnaplaneerimise Ameti geodeesia vanemspetsialisti või kaartide laadimise spetsialisti poolt kooskõlastatud 
3.3.9 Võtta nõusolek ehitustööde läbiviimiseks projekteeritaval alal olemasolevate ja projekteeritud tehnovõrkude kaitsevööndite valdajatelt.
3.3.10 Kooskõlastuste koondtabel ning Narva Linnavalitsuse korraldus projekteerimistingimuste kinnitamise kohta, esitada ehitusprojekti lisadena.
3.3.11 Tehnilised näitajad esitada vastavalt MKM 24.12.2002. a määrusele nr 69 „Ehitise tehniliste andmete loetelu“.
3.3.12 Ehitiste kasutamise otstarbed ja koodid esitada vastavalt MKM 26.11.2002. a määrusele nr 10 „Ehitise kasutamise otstarvete loetelu”.
3.3.13 Taotleda Ida-Viru Maavalitsuselt riigimaa osas isikliku kasutusõiguse seadmist.
3.3.14 Esitada Narva Linnavalitsuse Arhitektuuri- ja Linnaplaneerimise Ametile kooskõlastamiseks ehitusprojekt (selle osad) paberkandjal vähemalt kahes identselt komplekteeritud eksemplaris köidetuna formaadis A4. Üks projekti eksemplar jääb Narva Linnavalitsuse Arhitektuuri- ja Linnaplaneerimise Ametile arhiveerimiseks.

	3.4 ARHITEKTUURSED JA LINNAEHITUSLIKUD TINGIMUSED 


3.4.1 Lahendada kompleksselt liigvete juhtimine Väike-Kadastiku järv – Kadastiku väike tiik – Kadastiku suur tiik – regulaatorkaev – 26. Juuli tänava sajuveekanalisatsioon suunaliselt. 
3.4.2 Tagada Väike-Kadastiku järve, Kadastiku väikese tiigi ja Kadastiku suure tiigi veepindade normatiivsed kõrgused. Esitada Väike-Kadastiku järve, Kadastiku väikese tiigi ja Kadastiku suure tiigi normaalsete ja maksimaalsete veepindade kõrguste arvväärtused meetrites.
3.4.3 Projekteerida Väike-Kadastiku järvelt (asukoht: kinnistu Kadastiku karjäär, 51106:001:0222) Kadastiku väikese tiigini (asukoht: kinnistu Kadastiku väike tiik, 51105:002:0051) ühenduskraavi rajamine Väike-Kadastiku järve veetaseme alandamiseks. 
3.4.4 Veetaseme alandamine: vastavalt Keskkonnaministri 27.07.2009 määrusele nr 39 „Nõuded veekogu paisutamise, veetaseme alandamise ja veekogu tõkestamise ning paisu kohta”.
3.4.5 Projekteerida Kadastiku väikese tiigi (asukoht: kinnistu Kadastiku väike tiik, 51105:002:0051) ja Kadastiku suure tiigi (asukoht: kinnistu Kadastiku suur tiik, 51105:002:0050) vahelise truubi rajamine Kadastiku väikese tiigi normatiivse veetaseme säilitamiseks. 
3.4.6 Esitada hinnang „Kadastiku suur tiik” kinnistul olemasoleva regulaatorkaevu tehnilisele seisundile ning hinnata regulaatorkaevu läbilaskevõime koormuse suurendamise tõttu.
3.4.7 Näha ette ehitustööde käigus rikutud katete taastamine. Katete taastamise plaanil viirutada rikutud katete taastamise tsoonid. Esitada vastavad tingmärgid. Esitada katete taastamise konstruktiivsed lõiked.
3.4.8 Esitada kraavi konstruktiivsed ristprofiilid, projekteeritavate torude pikiprofiilid, kraavi töömahtude loend, projekteerimises pädeva vastutava spetsialisti poolt koostatud ehituseaegne liikluskorralduse skeem.

3.4.9 Projekti mahus esitada lisaks järgmised analüüsid ning lahendused:
- esitada Väike-Kadastiku järve veetaseme alandamise põhjused;

- määratleda takistavate ehitiste ümberehitamise vajadus;

- määratleda likvideeritavate puittaimede liigiline kuuluvus ja kogus;

- kirjeldada antud ehitusega kaasnevaid keskkonnamõjusid. 

3.4.10 Jäätmete käitlemine: vastavalt Narva jäätmehoolduseeskirjale. Esitada detailne kirjeldus.
3.4.11 Muud nõuded: vastavalt Keskkonnaameti nõuetele ning Eesti Vabariigis kehtivate määruste, standardite ja projekteerimisnormidega ettenähtud nõuetele. 

	3.5 KOOSKÕLASTUSED




3.5.1   Ida-Eesti Päästekeskus.

3.5.2   Keskkonnaamet.

3.5.3   AS Narva Vesi.

3.5.4   Narva Linnavalitsuse Arhitektuuri- ja Linnaplaneerimise Amet.
	4.  RAKENDUSSÄTTED




4.1    Käesolevad projekteerimistingimused on kehtivad kuni 30.06.2014. a.
4.2    Käesolev korraldus jõustub alates teatavakstegemisest.
4.3    Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.

Tarmo Tammiste

Linnapea

